Kauko Röyhkä
Jukka-Pekka Välimaa syntyi Valkeakoskella 12. helmikuuta 1959 ja kasvoi Oulussa äitinsä ja tätinsä kanssa. Hänen äitinsä kertoi isän näyttävän laulaja Kauko Käyhköltä, mistä on peräisin myös taiteilijanimi Kauko Röyhkä.
Kauko Röyhkä (yhtye)
Kokoonpano Kauko Röyhkä, Timo Vikkula, Ari Vaahtera ja Tero Kling julkaisi 1993 kohutun Jumalan lahja -albumin. Yhtyeen nimestä oli tässä vaiheessa tippunut pois Combo-sana. Vaahtera tuotti levyn kuten myös yhtyeen kolme seuraavaa levyä. Vuoden 1998 Puiden alle -albumin teon aikoihin hän joutui jättämään yhtyeen terveysongelmien vuoksi. Levyn päätuottajana oli Sami Sarhamaa. Vaahteran tilalleen basistiksi liittyi jo aikaisemmin joillain keikoilla häntä tuurannut Mats Huldén.